ฮั่งเส็งปิดเพิ่มขึ้น 131.62 จุด ตามตลาดหุ้นจีน
ฮั่งเส็งปิดเพิ่มขึ้น 131.62 จุด ตามตลาดหุ้นจีน
21 ก.ค. 2558

ดัชนีฮั่งเส็งตลาดหุ้นฮ่องกงปิดตลาดปรับตัวเพิ่มขึ้นในวันนี้ โดยดัชนีฮั่งเส็งบวก 131.62 จุด หรือ 0.52% ปิดวันนี้ที่ 25,536.43 จุด โดยได้รับแรงหนุนจากการดีดตัวขึ้นของตลาดหุ้นจีน เนื่องจากมีกระแสคาดการณ์ว่ามาตรการกระตุ้นตลาดของรัฐบาลจีนจะช่วยบรรเทาความผันผวนของราคาหุ้นในตลาด
นอกจากนี้ นักลงทุนยังขานรับข่าวที่ว่า กรีซได้ชำระหนี้ให้กับ ECB และ IMF แล้วเมื่อวานนี้ ซึ่งเป็นวันเดียวกันกับที่ธนาคารของกรีซกลับมาเปิดให้บริการอีกครั้ง ภายหลังจากที่ทางการสั่งปิดทำการเป็นเวลานานถึง 3 สัปดาห์ เนื่องจากวิกฤตหนี้ของประเทศ
               